Andres Põder

Andres Põder (sündinud 22. novembril 1949 Haapsalus) on eesti luteri vaimulik, aastatel 2005–2014 Eesti Evangeelse Luterliku Kiriku peapiiskop ja 2013–2022 Eesti Kirikute Nõukogu president . Aseõpetajaks ordineeriti ta 19. septembril 1976. Õpetaja õigused sai ta pärast Usuteaduse Instituudi lõpetamist 8. detsembril 1980. Andres Põder on teeninud Viru-Nigula ja Kunda, Suure-Jaani ja Kõpu, Räpina ja Mehikoorma ning Pärnu Eliisabeti kogudust. Koguduste teenimise kõrval on Põder täitnud 1987–1990 Võru praostkonna abipraosti ning 1990–2005 Pärnu praostkonna praosti kohustusi ja olnud 1990–2005 konsistooriumi assessor. Ta oli Eesti Kongressi liige ja Pärnu linnavolikogu aseesimees. EELK peapiiskopiks valis kirikukogu Põdra 24. novembril 2004. Valimiste esimeses voorus sai Põder 17 häält ja Tartu praost Joel Luhamets 19 häält. Nende vahel korraldatud teises valimisvoorus kogus Põder 32 häält Luhametsa 25 hääle vastu . Pärast valimisi astus Põder välja Isamaaliidust ja loobus Pärnu linnavolikogu saadiku kohast. Ta kolis Tallinna, kus tal on kirikuvalitsuse majas ametikorter . Ametisse seadis Põdra 2. veebruaril 2005 Tallinna Toomkirikus peapiiskop Jaan Kiivit juunior. Ametisse seadmisel osales ja assisteeris 15 piiskoppi 11-nest riigist. 8. aprillil 2005 viibis Põder koos president Arnold Rüütli ja proua Ingrid Rüütliga ning teiste Eesti delegatsiooni liikmetega Vatikanis paavst Johannes Paulus II matusel . 6. mail 2007 ordineeris Põder Tallinna Piiskoplikus Toomkirikus Siberi Evangeelse Luterliku Kiriku esimeseks piiskopiks Vsevolod Lõtkini. 10. juunil 2007 pühitses Põder ametisse Eesti Evangeeliumi Luteriusu Kiriku (E.E.L.K.) peapiiskopi doktor Andres Tauli . 13. novembril 2010 allkirjastas peapiiskop Põder koos piiskop Tauliga Tallinna Piiskoplikus Toomkirikus E.E.L.K. ja EELK nähtavat ühtsust kinnitava lepingu. 24. aprillil 2013 allkirjastas peapiiskop Põder koos metropoliit Stefanusega ühiskomisjoni töö tulemusel valminud esimese EAÕK ja EELK ühisavalduse “Euharistia ja jumalateenistus”. 22. novembril 2014 läks Põder seoses 65. eluaasta täitumisega emerituuri. Viru-Nigula ja Kunda koguduse õpetaja (1976–1979) Suure-Jaani ja Kõpu koguduse õpetaja (1979–1983) Räpina ja Mehikoorma koguduse õpetaja (1983–1990) Pärnu Eliisabeti koguduse õpetaja (1990–2005) EELK peapiiskop (2005–2014) Emerituuris alates 23.11.2014 Võru praostkonna abipraost (1987–1990) Pärnu praostkonna praost (1990–2005) EELK Konsistooriumi assessor (1990–2005) – koolitus- ja kultuuriassessor, EELK haridusnõukogu esimees (1992–1997) – diakoonia- ja misjoniassessor (1997–2001) – laste-ja noorsootöö assessor (2001–2005) EELK Konsistooriumi presiidiumi liige (1994–2001) Eesti Kirikute Nõukogu president (2013-2022) Üldkiriklike vaimulike laulupäevade korraldaja Suure-Jaanis (1980–1982) EELK Usuteaduse Instituudi pedagoogilise fakulteedi õppejõud (1989–1990) EELK esindaja Haridusministeeriumi üldhariduskooli usuõpetuse töörühmas (1990–1994) EELK Usuteaduse Instituudi hooldaja rektori ülesannetes (1992) EELK Usuteaduse Instituudi küberneetika ja kirikuõiguse õppejõud (1996–2004) EELK esindaja kirikumuusika eriala käivitamisel Viljandi Kultuurikolledžis ja Eesti Muusikaakadeemias (1993–1994) Eesti Muusikaakadeemia kuratooriumi liige (1997–2000) Pärnu Niidupargi Gümnaasiumi filosoofiaõpetaja (2001–2004) Pärnu Linnavolikogu hariduskomisjoni esimees (2002–2005) Tartu Ülikooli kuratooriumi liige (2008–2011) Sihtasutus Tallinna Toomkool nõukogu esimees (2011–2015) EELK lauluraamatukomisjoni liige ja KLPR koostamises osaleja (1982–1992) EELK liturgilise komisjoni liige (1992–2005) EELK juriidilise komisjoni liige ja EELK põhikirja koostamises osaleja (1990–1992) Eesti Vabariigi ususeadusandluse väljatöötamises osalenu (1991–1993) EELK Õpetajate Konverentsi taastamise algatustoimkonna ja järgnevalt juhatuse liige (1989–1993) EELK põhikirjakomisjoni liige (1998–2001) EELK ja EV ühiskomisjoni liige (1995–2015) EELK Kirikukogu mitmekordne juhatuse liige, abijuhataja ja juhataja (1993–2014) EELK õigusreformi komisjoni esimees (2016-2019) Eesti Looduseuurijate Seltsi usaldusmees (1962–1970) Lääne-Eesti Noorte Autorite Koondise asutajaliige (1968), avaldanud kuni 1974. aastani oma loomingut Eesti ajakirjanduses, seejärel avaldamine keelustati Eesti Muinsuskaitse Seltsi klubi Portaal asutajaliige (1987) Eesti Kristlik-Demokraatliku Liidu asutajaliige (1988) Eesti Kongressi saadik (1990-1992) Pärnu Linnavolikogu liige ja aseesimees (1999–2005) Rahvaerakond Isamaaliit liige (kuni 2005) Püha Konstantinus Suure Ordu liige (al 2001) Hingeabi assotsiatsiooni “Usaldus” nõukoja liige (2005–2008) Rapla Kirikumuusika Festivali patroon (2005–2014) Kontsertsarja “Kirikupühad Maarjamaal” patroon (2006-2021) Suure-Jaani Muusikafestivali patroon (2008–2014) Vabadussõja võidusamba ideekonkursi hindamiskomisjoni esimees (2006–2007) Pimedate Ööde Filmifestivali oikumeenilise žürii liige (2014-2021) Pärimuste pöördepunkt. Kõned ja kirjutised, Kirjastus Kunst, Tallinn 2007, 358 lk Taevakuninga rahvas. Kõned ja kirjutised, SA Ajaleht Eesti Kirik, Tartu 2014, 335 lk Headuse ike. Kõned ja kirjutised. Allika kirjastus, Tallinn 2021, 312 lk Jaan Kolberg, „Via Avium“, dokumentaalfilm Andres Põderi elust. Studio Navona 2009, 80 min „Peapiiskop emeeritus Andres Põder“, sarjas „Meie vaimulikud“ 5. Koostanud Margit Arndt-Kalju. Kirjastus Gallus 2019, 191 lk. „Vaibad kirkuse trepil. Noorpõlveluulet.“ Tallinn 2020, 106 lk. 2005 – Pärnu vapimärk (aktiivsele Pärnu kirikuelu ja ühiskonnaelu tegelasele) 2006 – Püha Constantinus Suure Ordu hõbetäht 2006 – Valgetähe II klassi teenetemärk 2006 – EELK teeneterist I järk 2008 – Agricola medal Soome Evangeelselt Luterlikult Kirikult 2010 - Ukraina Registrikasakate orden 2012 – Aadu Luukase missioonipreemia nominent 2013 – Saksamaa Liitvabariigi Suur Teeneterist tähega 2014 – Harju maakonna aukodanik 2014 – Jõgevamaa hõberist 2014 – Kodanikupäeva aumärk 2015 – Piiskop Platoni ordeni III järk 2015 – Kaitseväe teenetemärk 2016 – Maarja medal ja kultuuripreemia 2016 – Balti Assamblee medal 2016 - Eesti iseseisvuse taastamise mälestusmedal 2017 – Usuteaduse Instituudi tunnustusmedal 2019 – Siseministeeriumi hõbeteenetemärk 2020 – Välisministeeriumi teeneterist 2022 – EELK elutööpreemia 2022 - Eesti Muinsuskaitse Seltsi juubelimedal Vanemad: Johannes (1900–1982) ja Elviine Põder (1915–2015). Andres Põdra abikaasa on jurist Marje Põder, kes on tegutsenud nii EELK juriidilise kui halduskomisjoni sekretärina, EELK ja E.E.L.K. ühinemiskomisjoni liikmena ning EELK Pühapäevakooliühenduse esinaisena. Neil on kaks poega, Thomas-Andreas Põder ja Johann-Christian Põder, kes on mõlemad teoloogid ja ühtlasi luterliku kiriku vaimulikud. Tütar Anne-Maarja hukkus 2004. aastal liiklusõnnetuses. "Eesti Kirikute Nõukogu presidendiks valiti Eesti Evangeelse Luterliku Kiriku peapiiskop Andres Põder". Vaadatud 25.11.2018. "Kes? Mis? Kus?" 2006, lk. 111 "Kes? Mis? Kus?" 2006, lk. 249 "Kes? Mis? Kus?" 2008, lk. 123 Eesti riiklike teenetemärkide kavaleride andmebaas presidendi kantselei kodulehel (president.ee). "Pärnu praosti tütar hukkus õnnetuses". Originaali arhiivikoopia seisuga 30. mai 2015. Vaadatud 20. mail 2015. Elulugu EELK kodulehel Jutlused ja kõned EELK kodulehel Intervjuud ja kirjutised EELK kodulehel https://parnu.postimees.ee/2361395/andres-poder-soitis-pimedas-ratturi-surnuks Pärnu Postimees, 6. november 2002 "Jõulud juhivad õigluse, rahu ja ilu poole", Postimees 23. detsember 2005 "Taevariigi tulekust", Maaleht 21. detsember 2006 "Isegi pimeduses tuleb soovida tähti näha", Postimees 9. veebruar 2006 "Väärtused ja Eesti ühiskond", Postimees, 25. oktoober 2008 Andres Põder, "Ajast ja hingest", Sirp, 19. detsember 2008 ETV saade "Ajalik ja Ajatu. EELK peapiiskop Andres Põder", 10. jaanuar 2010